KUUENDA KOOSSEISU

OTSUS

Haapsalu,								26. märts 2010 nr 
									Eelnõu

Loa andmine vara võõrandamiseks avaliku 
kirjaliku enampakkumise korras ja 
isikliku kasutusõiguse seadmiseks 

Juhindudes tsiviilseadustiku üldosa seaduse § 54 lg 2, asjaõigusseaduse § 61, § 641, § 1581 lg 1, 225, § 226, lg 2, § 228, § 250, asjaõigusseaduse rakendamise seadus § 154 lg 2 ja 3, kinnisturaamatuseaduse  § 8 lg 3, veeseaduse § 24 lg 4, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.1, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1. Anda luba võõrandada avaliku kirjaliku enampakkumise korras Haapsalu linnale kuuluv kinnisomand registriosa numbriga 1224532, katastriüksuse lähiaadressidega Raudtee tn 16, 16a, 16b ja 16c ning lubada seada isiklik kasutusõigus võõrandatavatele katastriüksustele lähiaadressidega Raudtee tn 16b ja Raudtee tn 16c järgmiste tingimustega:

1.1 katastriüksus aadressiga Raudtee tn 16, Haapsalu (katastritunnus 18301:013:0055, pindala 1127 m2, katastriüksuse sihtotstarve elamumaa) minimaalse alghinnaga 202 860,00 (kakssada kaks tuhat kaheksasada kuuskümmend) Eesti krooni.

1.2 katastriüksus aadressiga Raudtee tn 16a, Haapsalu (katastritunnus 18301:013:0056, pindala 1037 m2, katastriüksuse sihtotstarve elamumaa) minimaalse alghinnaga 186 660,00 (ükssada kaheksakümmend kuus tuhat kuussada kuuskümmend) Eesti krooni.

1.3 katastriüksus aadressiga Raudtee tn 16b, Haapsalu (katastritunnusega 18301:013:0057, pindala 1024 m2, katastriüksuse sihtotstarve elamumaa,) minimaalse alghinnaga 184 320,00 (ükssada kaheksakümmend neli tuhat kolmsada kakskümmend) Eesti krooni ning võõrandamisel kehtestada alljärgnevad lisatingimused:
1.3.1 Kinnistu omandajal seada tasuta ja tähtajatu isiklik kasutusõigus sadevee trassi ehitamiseks ja kasutamiseks Haapsalu linna kasuks katastriüksusele Raudtee tn 16b ja määrata isikliku kasutusõiguse tingimused alljärgnevalt:
1)	isikliku kasutusõiguse ala pind on 48 m2 (skeem lisatud); 
2)	isikliku kasutusõiguse esemeks on sadevee kanalisatsiooni trass;
3)	Haapsalu linnal on võimalik isiklikku kasutusõigust üle anda teistele isikutele, milleks ei ole vaja kinnistu omaniku nõusolekut; 
4)	isikliku kasutusõiguse võib lõpetada omaniku ja õigustatud isiku vahelise kokkuleppega või muudel seaduses sätestatud alustel;
5)	Kinnistu omanik kohustub:
-	hoiduma tegevusest, mis takistab isikliku kasutusõiguse eseme sihipärast kasutamist;
-	tagama õigustatud isikule ja/või temaga seotud isikutele kasutusõiguse eseme ehitus-, hooldus- ja remonttööde korral vähemalt ühe kuu etteteatamise korral vajalikele seadmetele ja sõidukitele tasuta juurdepääsu, avarii korral kohese juurdepääsu;
-	 teavitama kinnistul tegutsevaid isikuid isikliku kasutusõiguse ala olemasolust ja selles kehtivatest piirangutest, samuti järgima nimetatud piiranguid oma tegevuses;
6)	Õigustatud isik (Haapsalu linn) kohustub:
-	tasuma isikliku kasutusõiguse seadmisega kaasnevad kulud;
-	kasutama kasutusõiguse eset heaperemehelikult ning võtma tarvitusele abinõud, vältimaks omaniku või kolmandate isikute vara või õiguste kahjustamist mistahes viisil;
-	pärast isikliku kasutusõiguse eseme valmimist heakorrastama isikliku kasutusõiguse ala, kui kinnistu omanikuga ei lepita kokku teisiti, ning taastama igat liiki hooldus-, remondi- ja rekonstrueerimistööde lõpetamisel omal kulul tööde alustamisele eelnenud olukorra;
-	 vastutama sadevee trassi korrashoiu ees ning kandma vastavad kulutused;
-	tasuma kahju kannatajale tehnorajatise ehitamisel, kasutamisel ja avarii korral võimaliku tekkiva kahju hüvitamise;
-	arvama isikliku kasutusõiguse ulatuses oleva maa välja maksustatava maa hulgast;
7)	Õigustatud isik nõustub:
-	Hoonestusõiguse seadmisel astuma järjekohas tagasi teisele järjekohale hoonestusõiguse järel;

1.4 katastriüksus aadressiga Raudtee tn 16c, Haapsalu (katastritunnusega 18301:013:0058, pindala 908 m2, katastriüksuse sihtotstarve elamumaa) minimaalse alghinnaga 163 440,00 (ükssada kuuskümmend kolm tuhat nelisada nelikümmend) Eesti krooni ning võõrandamisel kehtestada alljärgnevad lisatingimused:
1.4.1 Kinnistu omandajal seada tasuta ja tähtajatu isiklik kasutusõigus sadevee trassi ehitamiseks ja kasutamiseks Haapsalu linna kasuks katastriüksusele Raudtee tn 16c ja määrata isikliku kasutusõiguse tingimused alljärgnevalt:
1)	isikliku kasutusõiguse ala pind on 87 m2 (skeem lisatud); 
2)	isikliku kasutusõiguse esemeks on sadevee kanalisatsiooni trass;
3)	Haapsalu linnal on võimalik isiklikku kasutusõigust üle anda teistele isikutele, milleks ei ole vaja kinnistu omaniku nõusolekut; 
4)	isikliku kasutusõiguse võib lõpetada omaniku ja õigustatud isiku vahelise kokkuleppega või muudel seaduses sätestatud alustel;
5)	Kinnistu omanik kohustub:
-	hoiduma tegevusest, mis takistab isikliku kasutusõiguse eseme sihipärast kasutamist;
-	 tagama õigustatud isikule ja/või temaga seotud isikutele kasutusõiguse eseme ehitus-, hooldus- ja remonttööde korral vähemalt ühe kuu etteteatamise korral vajalikele seadmetele ja sõidukitele tasuta juurdepääsu, avarii korral kohese juurdepääsu;
-	 teavitama kinnistul tegutsevaid isikuid isikliku kasutusõiguse ala olemasolust ja selles kehtivatest piirangutest, samuti järgima nimetatud piiranguid oma tegevuses;
6)	Õigustatud isik (Haapsalu linn) kohustub:
-	tasuma isikliku kasutusõiguse seadmisega kaasnevad kulud;
-	kasutama kasutusõiguse eset heaperemehelikult ning võtma tarvitusele abinõud, vältimaks omaniku või kolmandate isikute vara või õiguste kahjustamist mistahes viisil;
-	pärast isikliku kasutusõiguse eseme valmimist heakorrastama isikliku kasutusõiguse ala, kui kinnistu omanikuga ei lepita kokku teisiti, ning taastama igat liiki hooldus-, remondi- ja rekonstrueerimistööde lõpetamisel omal kulul tööde alustamisele eelnenud olukorra;
-	 vastutama sadevee trassi korrashoiu ees ning kandma vastavad kulutused;
-	tasuma kahju kannatajale tehnorajatise ehitamisel, kasutamisel ja avarii korral võimaliku tekkiva kahju hüvitamise;
-	arvama isikliku kasutusõiguse ulatuses oleva maa välja maksustatava maa hulgast;
7)	Õigustatud isik nõustub:
-	Hoonestusõiguse seadmisel astuma järjekohas tagasi teisele järjekohale hoonestusõiguse järel.

2.	Kinnistu ostuhind Eesti kroonides tuleb Ostjal tasuda ja kanda hiljemalt kinnistu müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 AS SEB Pangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale müügilepingu sõlmimist. Kinnistu notariaalne müügileping tuleb Ostjal sõlmida 2 (kahe) kuu jooksul otsuse Ostjale teatavakstegemisest, s.t 2 (kahe) kuu jooksul otsuse kättesaamise päevale järgnevast päevast arvates. Nimetatud tähtaja jooksul kinnistu müügilepingu mittesõlmimisel Ostja poolt kuulub otsus Haapsalu Linnavolikogu poolt osaliselt või tervikuna kehtetuks tunnistamisele vastava otsuse tegemise teel.

3.	Notaritasu kinnistu müügilepingu vormistamise eest maksab korteriomandi Ostja.

4.	Määrata enampakkumise läbiviijaks Haapsalu Linnavalitsus.

5.	Otsuse peale võib esitada kaebuse Tallinna Halduskohtule halduskohtumenetluse seaduses sätestatud korras 30 päeva jooksul otsuse teatavakstegemisest.

Jaanus Karilaid
Volikogu esimees

SELETUSKIRI
Eelnõule „Loa andmine vara võõrandamiseks avaliku kirjaliku enampakkumise korras ja 
isikliku kasutusõiguse seadmiseks“

Haapsalu linn on omandanud 16.01.2001 katastriüksuse Raudtee tn 2, suurusega 32300 m2 raudteejaama hoonete ja rajatiste teenindamiseks vajaliku maana sihtotstarbega ühiskondlike hoonete-, äri- ja transpordimaa.  

Maaüksuse sihtotstarbe muutmiseks ja võõrandamiseks on keskkonnaminister oma 8.10.2010 käskkirjaga nr 1684. andnud loa. 

Katastriüksused Raudtee tn 16, 16a, 16b, 16c on eraldatud Raudtee tn 2 maast linnavolikogu poolt kehtestatud detailplaneeringu alusel. 

Kuna linn oma põhifunktsioonide teostamiseks eelnõus esitatud elamumaa katastriüksusi ei vaja, teeme ettepaneku need müüa.

Maa müügi alghind on arvestatud minimaalselt 180 kr /m2-lt.

Raudtee tn 16b ja 16c katastriüksustel asub praegu linnale kuuluv sadevee kraav, mis on detailplaneeringu järgi nähtud ette sulgeda, pannes sadevee voolama torus. Selleks, et sadeveetoru oleks eraisiku maale võimalik paigaldada on vaja koos maaüksuse müügiga seada linnale vastav asjaõigus. 

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea